Ռոբերտ Քոչարյանն իշխանությունը Սերժ Սարգսյանին հանձնելուց հետո պարբերաբար փորձում էր այն վերադարձնելու հարցում ստանալ համակարգի աջակցությունը: Այդ հարցում իրավիճակը մշտապես երկակի էր: Կասկած չկա, որ Քոչարյանը համակարգում ուներ որոշակի համակրանք: Մյուս կողմից, անգամ նրան համակրողները ավելի ու ավելի ձեռնպահ էին մնում նրան աջակցելուց, նրա հանդեպ վերաբերմունքը դրսեւորելուց, վստահ չլինելով, թե Քոչարյանը կկարողանա վերադարձնել իշխանությունը, եւ իրենք հետո ստիպված չեն լինի պատասխան տալ դիրքորոշման համար Սերժ Սարգսյանի առաջ: